હાલમાં ભારત સરકારે નાગરિકતા સુધારણા કાયદો અને એનઆરસીને લાગુ કરવાની જાહેરાત કરી હતી જેનો દેશમાં તો ખાસ્સો વિરોધ થયો જ છે પણ સાથોસાથ વિદેશોમાં પણ તેની ખાસ્સી ચર્ચા  થઇ હતી પ્રારંભે અમેરિકાએ તેનો વિરોધ કર્યો પણ ત્યારબાદ ભારત સાથેનાં સંબંધોને ધ્યાનમાં રાખીને તેમણે આ અંગે જે મામલે વિરોધ થઇ રહ્યો છે તેને જોવાની વાત કરીને તે ભારતનો આંતરિક મામલો હોવાનું જણાવી તેનાથી પાલવ ખંખેરી લીધો હતો આ મામલે યુરોપિયન સંસદે ભારત સરકારનો વિરોધ કર્યો હતો અને તે મામલે સંસદમાં મતદાન કરવાની વાત કરી હતી જેનો ભારતે આકરો વિરોધ કર્યો હતો કારણકે તે ભારતની આંતરિક વાત હોવાને કારણે તે ચાહતું ન હતુ કે તેમાં કોઇ અન્ય દખલ કરે અને એટલે જ ભારતે સ્પષ્ટ ચેતવણી આપી હતી કે સિટિઝનશીપ એમેન્ડમેન્ટ ઍક્ટ ભારતનો આંતરિક મામલો છે; ભારતની સંસદના બંને ગૃહોમાં તેને બહુમતીથી પસાર કરાયો છે અને તેના વિશેની ચર્ચા લાંબા સમયથી ચાલતી હતી; તેથી તેનો વિરોધ કરવો વિદેશી સરકારો માટે વાજબી નથી.